RO Jurnalul Oficial al Uniunii Europene C 35/6

Informații comunicate de statele membre privind ajutoarele de stat acordate în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001

2011/C 35/04

Ajutor nr.: XA 142/10

Stat membru: Franța

Regiune: Département de l’Ain

Denumirea sistemului de ajutoare sau denumirea întreprinderii care beneficiază de ajutorul individual: Aides en assistance technique pour limiter l’impact de l’agriculture sur l’environnement et prise en compte de l’agriculture en urbanisme (Ain)

Temei legal: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 115 000 EUR

Valoarea maximă a ajutorului: 50 %

Data punerii în aplicare: Începând cu data publicării numărului de înregistrare al cererii de exceptare pe site-ul Direcției Generale Agricultură și Dezvoltare Rurală a Comisiei

Durata sistemului de ajutoare sau a ajutorului individual: Până la 31 decembrie 2013 cel târziu

Obiectivul ajutorului: Măsura este conformă cu articolul 15 din Regulamentul (CE) nr. 1857/2006, care prevede ajutoare constând în asistență tehnică acordată exploatațiilor agricole.

Obiectivul vizat de Conseil général (Consiliul general) prin acest program de ajutoare este ca în domeniul agriculturii să se țină mai mult seama de aspectele legate de mediu, de sursele de energie și de sistematizarea teritoriului.

Asistență tehnică pentru ca în domeniul agriculturii să se țină mai mult seama de aspectele legate de mediu

Acest program vizează finanțarea unor studii tehnice în perspectivă ecologică desfășurate în exploatații, precum și expertize privind proiecte ale fermierilor în vederea protecției mediului,

cu referire în special la aplicarea pe terenuri a nămolurilor de la stațiile de epurare, la ameliorarea tehnicilor de hidraulică agricolă, la legătura dintre agricultură și bazinele hidrografice.

Asistență tehnică pentru utilizarea energiei din surse regenerabile

Se vizează sprijinirea acțiunilor de sensibilizare și de informare destinate fermierilor.

Aceste acțiuni includ în special:

realizarea de fișe descriptive privind energia din surse regenerabile;

acțiuni de sensibilizare față de programele referitoare la energia din surse regenerabile cu ocazia unor evenimente agricole, vizite la realizările existente, zile de informare în legătură cu energia din surse regenerabile;

realizarea unor diagnostice privind exploatațiile.

Ajutoarele propuse vor fi acordate exploatațiilor a căror mărime nu o depășește pe cea a IMM-urilor, astfel cum sunt definite în legislația Uniunii Europene în anexa I la Regulamentul (CE) nr. 800/2008 al Comisiei din 6 august 2008 și care își desfășoară activitatea în sectorul producției primare de produse agricole.

Nu vor putea beneficia de ajutoare exploatațiile care nu sunt întreprinderi aflate în dificultate în sensul Liniilor directoare comunitare privind ajutorul de stat pentru salvarea și restructurarea întreprinderilor aflate în dificultate (JO C 244, 1.10.2004).

Sectorul (sectoarele) în cauză: Toate exploatațiile agricole din Département de l’Ain (IMM-uri)

Denumirea și adresa autorității care acordă ajutorul:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Adresa web: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/j_ain_bue_environn.doc

Alte informații: —

Ajutor nr.: XA 145/10

Stat membru: Franța

Regiune: Département de l’Ain

Denumirea sistemului de ajutoare sau denumirea întreprinderii care beneficiază de ajutorul individual: Aide à la promotion et la communication en agriculture (Ain)

Temei legal: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 140 000 EUR.

Valoarea maximă a ajutorului: 50 %

Data punerii în aplicare: Începând cu data publicării numărului de înregistrare al cererii de exceptare pe site-ul Direcției Generale Agricultură și Dezvoltare Rurală a Comisiei

Durata sistemului de ajutoare sau a ajutorului individual: Până la 31 decembrie 2013 cel târziu

Obiectivul ajutorului: Măsura este conformă cu articolul 15 din Regulamentul (CE) nr. 1857/2006, care prevede ajutoare constând în „asistență tehnică în sectorul agricol”.

Programul de ajutoare vizează promovarea producțiilor din sectoarele agricole ale Département de l’Ain. Agricultura departamentului este bogată în produse tipice înregistrate cu denumiri de origine protejate (DOP), de exemplu „Volaille de Bresse”, „Comté”, „Bleu de Gex”, „Vins de Seyssel”, „Vins du Bugey” și, în viitorul apropiat, „Beurre de Bresse” și „Crème de Bresse”.

Pe de altă parte, anumite produse reprezintă mărci comerciale pentru care există caiete de sarcini, de exemplu vițelul de lapte „Bressou”, vita „mont Br’Ain d’herbe”, mielul „Gigotin”, produsele „Princes des Dombes”.

Marca „Saveurs de l’Ain” cuprinde sub o denumire colectivă principalele sectoare ale gastronomiei tradiționale, fiind prezentă la întâlnirile și evenimentele importante care conferă notorietate produselor gastronomice, organizate în colaborare cu actorii regionali din domeniul turismului [salonul agriculturii de la Paris, târgul de primăvară de la Bourg en Bresse, acțiuni organizate în colaborare cu Comité départemental du tourisme (Comitetul departamental al turismului) …].

În aceste condiții, Conseil général (Consiliul general) consideră că este important să sprijine acțiunile de promovare care vizează popularizarea diferitelor sectoare de producție agricolă, facilitând organizarea de evenimente (întâlniri ale crescătorilor de rase de carne), deplasările fermierilor la concursurile regionale și naționale, acțiunile al căror obiectiv este de a face cunoscute produsele agricole din Département de l’Ain consumatorilor și celor care își desfășoară activitatea în domeniu (acțiune de la o fermă la alta în agricultura ecologică …).

Sectorul (sectoarele) în cauză: Toate sectoarele agricole din departament (exploatații agricole care sunt IMM-uri)

Denumirea și adresa autorității care acordă ajutorul:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Adresa web: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/a_ain_bue_promotion_b1.doc

Alte informații: —

Ajutor nr.: XA 148/10

Stat membru: Franța

Regiune: Département de l’Ain

Denumirea sistemului de ajutoare sau denumirea întreprinderii care beneficiază de ajutorul individual: Aides en appui technique aux éleveurs (Ain)

Temei legal: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 363 000 EUR

Valoarea maximă a ajutorului: Rata ajutorului pentru fermieri va fi de maximum 50 % pentru asistență tehnică în general, dar de maximum 65 % pentru asistența specifică acordată noilor crescători de animale.

Data punerii în aplicare: Începând cu data publicării numărului de înregistrare al cererii de exceptare pe site-ul Direcției Generale Agricultură și Dezvoltare Rurală a Comisiei

Durata sistemului de ajutoare sau a ajutorului individual: Până la 31 decembrie 2013 cel târziu

Obiectivul ajutorului: Măsura este conformă cu articolul 15 din Regulamentul (CE) nr. 1857/2006, care prevede ajutoare constând în asistență tehnică acordată exploatațiilor agricole.

Acest program de ajutoare vizează finanțarea unor acțiuni de asistență tehnică acordată fermierilor, cu scopul de a înlesni o gestionare mai bună a exploatațiilor din departament. O parte din ajutoare vizează în mod mai specific sprijinirea fermierilor care își desfășoară activitatea în sectoare de producție mai dificile.

Asistență tehnică acordată sectoarelor fragile

Criza din sectorul laptelui are un efect destabilizator asupra reflecțiilor și deciziilor de viitor ale crescătorilor de bovine și de caprine. Deoarece noile condiții de preț impuse repun în discuție situații anterioare, este necesară examinarea condițiilor de producție. Scopul asistenței regionale este de a încuraja realizarea unui „audit” voluntar al fermelor care să vizeze opt aspecte: autonomia alimentară, economia raționalizării alimentelor, planificarea unei producții care să corespundă pieței, cerințele privind calitatea laptelui, politicile publice referitoare la mediu/fertilizare, condiționalitatea, cerințele cartelor și bunăstarea animalelor. Rezultatele auditurilor și învățăturile trase din acestea vor fi puse la dispoziția întregului sector în cauză.

Asistență tehnică acordată noilor crescători

Ținând seama de context, asistența regională acordată noilor crescători vizează preluarea unei părți din costurile asistenței tehnice efectuate pentru fermieri de Etablissement départemental de l’Elevage, astfel încât să poată fi realizată o monitorizare în cursul primilor trei ani de la lansare.

Ajutoarele se acordă:

exploatațiilor a căror mărime nu o depășește pe cea a IMM-urilor, astfel cum sunt definite în legislația Uniunii Europene în anexa I la Regulamentul (CE) nr. 800/2008 al Comisiei din 6 august 2008;

exploatațiilor care își desfășoară activitatea în sectorul producției primare de produse agricole;

exploatațiilor care nu sunt întreprinderi aflate în dificultate în sensul Liniilor directoare comunitare privind ajutorul de stat pentru salvarea și restructurarea întreprinderilor aflate în dificultate (JO C 244, 1.10.2004).

Sectorul (sectoarele) în cauză: Toate exploatațiile agricole din Département de l’Ain (IMM-uri)

Denumirea și adresa autorității care acordă ajutorul:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Adresa web: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/g_ain_bue_appui_techn.doc

Alte informații: —

Ajutor nr.: XA 149/10

Stat membru: Franța

Regiune: Département de l’Ain

Denumirea sistemului de ajutoare sau denumirea întreprinderii care beneficiază de ajutorul individual: Aides en faveur des investissements réalisés par les agriculteurs (Ain)

Temei legal: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 533 000 EUR

Valoarea maximă a ajutorului: 50 %

Rata maximă a ajutorului va fi de 40 % în ceea ce privește atât echipamentele de producție mici, cât și clădirile exploatației. La această rată de bază se va adăuga, dacă este cazul, o majorare de 10 % pentru exploatațiile situate în zone defavorizate sau pentru fermierii tineri în conformitate cu definiția UE. Majorările nu se vor cumula.

În plus, ajutoarele se vor limita la următoarele valori maxime:

4 000 EUR pentru echipamentele mici;

400 000 EUR pentru clădiri (sau 500 000 EUR dacă exploatația este situată într-o zonă defavorizată).

Data punerii în aplicare: Începând cu data publicării numărului de înregistrare al cererii de exceptare pe site-ul Direcției Generale Agricultură și Dezvoltare Rurală a Comisiei

Durata sistemului de ajutoare sau a ajutorului individual: Până la 31 decembrie 2013 cel târziu

Obiectivul ajutorului: Măsura este conformă cu articolul 4 din Regulamentul (CE) nr. 1857/2006, care prevede ajutoare pentru investițiile în exploatații agricole.

În concordanță cu diversitatea geografică a regiunii, agricultura din Département de l’Ain este deosebit de diversificată. Potențialul agricol se concentrează în proporție de 65 % în trei orientări profesionale și anume, în ordine descrescătoare, cultura cerealelor, fermele de produse lactate, creșterea de bovine pentru carne. În acest cadru, Conseil général (Consiliul general) consideră că este importantă sprijinirea investițiilor agricultorilor din sectoarele departamentului, în condiții specifice evoluției fiecărui sector.

Vor fi eligibile investițiile care vizează reducerea costurilor de producție, îmbunătățirea producției, îmbunătățirea calității, menținerea și îmbunătățirea mediului natural sau îmbunătățirea condițiilor de igienă sau a standardelor de bunăstare a animalelor în conformitate cu articolul 4 alineatul (3) din regulament. Ajutoarele vor permite sprijinirea modernizării sau a reconstruirii unor clădiri agricole și investițiile în materiale sau în suporturi informatice necesare exploatațiilor.

Echipamente mici pentru monitorizarea producției

Având în vedere faptul că pentru acțiunile privind calitatea cum sunt cele întreprinse la nivelul îmbunătățirii performanțelor și a trasabilității este necesară achiziționarea de produse informatice adaptate gestionării exploatațiilor din punct de vedere administrativ, tehnic și economic, Conseil général dorește să sprijine aceste achiziții (40 % din prețul de cumpărare) pentru ca fermierii să poată adera la acest tip de acțiuni.

Modernizarea, renovarea sau reconstruirea unor clădiri din exploatațiile agricole

Cu titlu de exemplu, sprijinul din partea departamentului va viza, în sectorul ovinelor, modernizarea exploatațiilor și crearea de țarcuri:

Sprijinul din partea departamentului va viza, în sectorul caprinelor, aducerea fermelor de lapte în conformitate cu cerințele și va fi de 30 % din cheltuieli, limitate la 13 333 EUR. Vor fi eligibile numai investițiile de aducere în conformitate cu privire la standarde europene noi, în conformitate cu articolul 4 alineatul (2) din regulamentul de exceptare [și cu articolul 2 alineatul (10)] sau la standarde naționale superioare.

În sectorul avicol, sprijinul din partea departamentului va viza renovarea-modernizarea clădirilor din sector. Vor fi eligibile investițiile cu caracter sanitar (măsuri de protecție privind fauna avicolă, soluri din beton, gestionarea apei de ploaie, materiale de tratare a apei etc.), investițiile privind economisirea energiei (încălzire, izolare etc.), cele privind bunăstarea animalelor (climatizare, brumizare etc.) și securitatea (sisteme de alarmă prin telefon, grupuri electrogene). Subvenția se va putea ridica la 40 % din cheltuielile eligibile, limitată la 15 000 EUR per clădire (adică un plafon al ajutorului de 6 000 EUR per clădire).

În sectorul cuniculiculturii, ajutoarele vor putea viza realizarea de baterii pentru creșterea iepurilor (subvenția se va ridica la 8,33 % din cheltuieli cu un plafon stabilit la 30,5 EUR per baterie).

În sectorul agriculturii ecologice, ajutoarele vor viza achiziționarea de echipamente specifice agriculturii ecologice și se vor ridica la 20 % din cheltuielile totale de 1 500-5 000 EUR. Echipamentele eligibile vor consta în grape, prășitoare, dispozitive termice pentru plivit.

Ajutoarele vor fi acordate:

exploatațiilor a căror mărime nu o depășește pe cea a IMM-urilor, astfel cum sunt definite în legislația Uniunii Europene în anexa I la Regulamentul (CE) nr. 800/2008 al Comisiei din 6 august 2008;

exploatațiilor care își desfășoară activitatea în sectorul producției primare de produse agricole;

exploatațiilor care nu sunt întreprinderi aflate în dificultate în sensul Liniilor directoare comunitare privind ajutorul de stat pentru salvarea și restructurarea întreprinderilor aflate în dificultate (JO C 244, 1.10.2004).

Ajutoarele nu vor depăși valoarea maximă prevăzută la articolul 4 alineatul (9) din Regulamentul (CE) nr. 1857/2006, și anume 400 000 EUR pe parcursul a trei exerciții financiare sau 500 000 EUR dacă exploatația se află într-o zonă defavorizată.

Sectorul (sectoarele) în cauză: Toate exploatațiile agricole din Département de l’Ain (IMM-uri)

Denumirea și adresa autorității care acordă ajutorul:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Adresa web: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/c_ain_bue_invst.doc

Alte informații: —